செயல்பாடுகள் தொடர்பான பிரச்சினைகளால் ஒரு தயாரிப்பு அல்லது சேவை குறைபாடுள்ளதாய் ஆவதை தர அபாயம் என்கிறோம். ஒப்பந்த சேவை அமர்த்தத்தில் தர அபாயம் பல காரணிகளால் விளைகிறது. வாங்குபவருக்கும் வழங்குநருக்கும் இடையிலான சீரமையா ஊக்கத்தொகைகள், தகவல் ஒத்தமைவின்மை, உயர்ந்த சொத்து குறிப்பிடல் அல்லது உயர்ந்த வழங்குநர் மாற்ற செலவுகள் ஆகிய காரணங்களை வாய்ப்பாக எடுத்துக் கொண்டு வழங்குநர்கள் வெளிப்படுத்தும் சந்தர்ப்பவாதம் இத்தகைய காரணிகளில் ஒன்று. ஒப்பந்த சேவை அமர்த்தத்தில் தர அபாயத்திற்கு பங்களிக்கும் பிற காரணிகளில் வாங்குபவர்-வழங்குநர் இடையே மோசமான தகவல்தொடர்பு, வழங்குநர் செயல்திறன்கள்/வள ஆதாரங்கள்/செய்திறன்கள் பற்றாக்குறை, அல்லது வாங்குபவர்-வழங்குநர் ஒப்பந்த அமலாக்க இயலுமை ஆகியவை அடங்கும்.

தரம் தேய்வு என்பது ஆதாய வரம்புகளை உயர்த்துவதற்காக திட்டமிட்டு ரகசியமாக உழைப்பு தரத்தை குறைப்பதாகும். மனித மூலதனத்தில் சரிவுறும் மாற்றங்கள் நுட்பமாய் இருக்கும் ஆனால் அதிகரித்து செல்வதாய் இருக்கும். பொதுவாக இது ஒப்பந்த சேவை அமர்த்தும் நிறுவனம்/வாடிக்கையாளரால் கவனிக்கப்படாது போகும். ஆரம்ப நேர்காணல் அவசியப்பாடுகளைப் பூர்த்தி செய்வதாய் இருக்கும். ஆயினும் அடுத்தடுத்த கட்டங்களில், பின்புல ஆதரவுக் குழுவின் இன்னும் அதிகமான பேர் புதியவர்கள் அல்லது குறைந்த அனுபவமுற்ற தொழிலாளர்களால் இடம்பெயர்க்கப்படுகின்றனர். சில தகவல் தொழில்நுட்ப வர்த்தகங்கள், தொழிலாளர் கிடைப்புத்தன்மை குறைவது மற்றும் மேல்நோக்கி உயரும் ஊதியங்கள் ஆகிய நெருக்குதல்களின் கீழ், தொடர்ந்து மனித மூலதனத்தின் தரத்தைக் குறைத்துக் கொள்கின்றன. இத்தகைய செயல்பாடுகளை கண்டறிவது கடினம். ஏனெனில் உதவிப் பிரிவில் இருந்து உதவி கோரும் முயற்சியிலேயே வாடிக்கையாளர்கள் நம்பிக்கையிழந்து விடலாம். ஆயினும், காலப்போக்கில், ஒட்டுமொத்த வாடிக்கையாளர் திருப்தி என்பது நிச்சயமாக குறைந்து விடும். நிறுவனம் தொடர்ந்து வாடிக்கையாளர் திருப்தி கருத்துக்கணிப்புகளை நடத்தா விட்டால், அவர்கள் வாடிக்கையாளர் அதிருப்தியைக் கண்டு இறுதியாய் அதிர்ச்சியுற நேரலாம். மூலக் காரணத்தை அவர்கள் கண்டறியும் போது, காலம் கடந்தும் இருக்கலாம். இத்தகைய சந்தர்ப்பங்களில், ஒப்பந்த சேவை அமர்த்தும் நிறுவனத்துடனான சட்டப்பூர்வ ஒப்பந்தம் கொண்டும் சண்டையிடுவது சிக்கலானதாய் இருக்கும். ஏனெனில் அவர்களின் ஊழியர்கள் தான் இப்போது இந்நிகழ்முறையில் பயிற்றுவிக்கப்பட்டுள்ளனர் என்பதோடு உண்மையான நிறுவன ஊழியர்கள் உபரியாக்கப்பட்டு விட்டனர். இறுதியில், ஒப்பந்த சேவை அமர்த்த நிறுவனம் தான் ஒப்பந்த சேவை அமர்த்தம் செய்வதற்கு முன்பிருந்ததை விட மோசமான நிலையில் இருப்பதாகவும் உணரலாம்.

உற்பத்தித் திறன்
தர அபாயங்கள்
ஒப்பந்த சேவை அமர்த்தம் மீதான விமர்சனம்
மொழித் திறன்கள்